Юрый Мікалаевіч Гарбуноў

**Юрый Мікалаевіч Гарбуноў** (нар. , Новы Раздзіл, Украіна) — украінскі тэлевядучы, акцёр і шоумен, Заслужаны артыст Украіны.

## Біяграфія і кар’ера 
Нарадзіўся ў горадзе Новы Раздзіл Львоўскай вобласці. Вырас на Івана-Франкоўшчыне. У 1992 годзе скончыў Кіеўскі інстытут тэатральнага мастацтва імя І. Карпенка-Карага.

Пасля заканчэння інстытута пяць гадоў працаваў у драматычным тэатры ў Івана-Франкоўску. Потым пераехаў у Кіеў. У 1997—1998 гг. быў памочнікам рэжысёра ў цэнтры «Арт-Велес», рэжысёрам клуба «Галівуд». Паралельна ў 1998 г. на канале УТ-1 вёў праграму «Три крапки», а ў 1999-м — «Щасливий дзвінок», якая стала для яго дэбютам у прамым эфіры.

У 2000 г. пачаў працаваць на Новым канале. Быў вядучым праграмы «Пад’ём», за якую разам са сваёй партнёркай Машай Ефрасінінай у 2002 г. быў удастоены прэміі «Тэлетрыумф» у намінацыі «Найлепшае тэлевізійнае шоу». Таксама вёў сямейнае шоу «Гатовы на ўсё», шоу «Адзін за ўсіх» і «Цяпер ты ў арміі». У 2005 г. — вядучы праграмы «Пытанне для чэмпіёнаў» на канале СТБ. У чэрвені 2006 года прыйшоў на тэлеканал 1+1, дзе з Марычкай Падалкай пачаў весці інфармацыйна-забаўляльную ранішнюю праграму «Сняданак». З тых часоў з’яўляецца тэлевядучым канала 1+1.

Быў нязменным вядучым усіх сезонаў рэйтынгавага шоу «Танцы з зоркамі», за якое ў 2007 і 2008 гадах разам з Цінай Караль атрымаў яшчэ дзве прэміі «Тэлетрыумф». Таксама быў вядучым шоу «Смакуем», «Зорка + Зорка» і «Суперзорка» на канале 1+1. З верасня 2010 года — адзін з вядучых эксперыментальнага гумарыстычнага шоў «ГПУ» на канале 1+1. У снежні 2011 года — вядучы шоу «Прыгажосць па-ўкраінску». У 2012 годзе вёў гульнявое шоу «Я люблю Украіну». З лютага 2013 года — вядучы забаўляльнага «ПРОСТА шоу». Восенню 2013 года на канале 1+1 стартавала кулінарнае шоу «Вялікі пякарскі турнір», вядучым якога таксама стаў Юрый Гарбуноў. З 11 кастрычніка 2015 года — член журы ў шоу «Маленькія гіганты» на 1+1.

1 снежня 2015 года стаў заслужаным артыстам Украіны.

## Фільмаграфія 
* 2003&nbsp;— Заўтра будзе заўтра (Украіна, Расія)&nbsp;— *Мікалай, сельскі міліцыянер*
* 2003&nbsp;— Неба ў гарошак
* 2006&nbsp;— Ваўчыца (Украіна)&nbsp;— *акушер-гінеколаг*
* 2006&nbsp;— Кактус і Алена (Расія, Украіна)&nbsp;— *Маручок, маёр міліцыі*
* 2008&nbsp;— Роман выхаднога дня (Украіна)&nbsp;— *супрацоўнік агенцтва рытуальных паслуг*
* 2009&nbsp;— Важкая падстава для забойства&nbsp;— *эпізод*
* 2009&nbsp;— Даярка з Хацапетаўкі 2: Выклік долі (Расія, Украіна)&nbsp;— *эпізод*
* 2009&nbsp;— Яе сэрца (Украіна)&nbsp;— *Барыс Сямёнавіч, дырэктар атэлье*
* 2009&nbsp;— Чырвоная шапачка&nbsp;— *Шарль Пэро*
* 2010&nbsp;— Толькі каханне
* 2011&nbsp;— Пончык Люся (Расія, Украіна)&nbsp;— *адвакат*
* 2015&nbsp;— Апошні маскаль&nbsp;— *Іван, дзядзька Валеры*
* 2016&nbsp;— Апошні маскаль. Судны дзень&nbsp;— *Іван, дзядзька Валеры / Дзмітрый, бацька Валеры*
* 2016&nbsp;— Сяло на мільён&nbsp;— *Айцец Любамір*
* 2018&nbsp;— Сувенір з Адзесы&nbsp;— *Яша Цукер*

### Дубляж 
* 2009&nbsp;— Місія Дарвіна&nbsp;— *крот Сліпко*
* 2016&nbsp;— Співай&nbsp;— *Бастер Мун*
* 2017&nbsp;— Фердынанд&nbsp;— *бык Фердынанд*
* 2018&nbsp;— Выкрадзеная прынцэса: Руслан і Людміла&nbsp;— *Кот Вучоны*

Катэгорыя:Шоумены
Катэгорыя:Тэлевядучыя Украіны